**Javno savjetovanje**

**o nacrtu Odluke o dopunama Odluke o socijalnoj skrbi**

Svoje doprinose javnom savjetovanju molimo dostavite Upravnom odjelu za opće, pravne i tehničke poslove putem priloženog obrasca do 4. lipnja 2018. na adresu elektroničke pošte: ana.huljev@samobor.hr, navodeći u predmetu poruke "Javno savjetovanje"

Člankom 18. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17.) propisano je da hrvatski branitelji mogu ostvariti naknadu za nezaposlene hrvatske branitelje iz Domovinskog rata i članove njihovih obitelji uz ostala prava iz tog članka. Osoba koje je korisnik zajamčene minimalne naknade ne može ostvariti pravo na novčanu naknadu za nezaposlene hrvatske branitelje i članove njihovih obitelji, odnosno kako bi ostvario to pravo mora se odreći prava na zajamčenu minimalnu naknadu. Kako sukladno Zakonu o socijalnoj skrbi (Narodne novine br. 157/13, 152/14, 99/15, 52/16, 16/17 i 130/17) korisnici zajamčene minimalne naknade od jedinica lokalne samouprave primaju naknadu za troškove stanovanja, tako bi im se osigurala i naknada za nezaposlene hrvatske branitelje i članove njihovih obitelji u iznosu kako je to propisano u prijedlogu izmjena i dopuna odluke.

Sukladno navedenom, pristupa se izradi dopuna navedene Odluke o socijalnoj skrbi Grada Samobora.